gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8431, del 26-11-2018 (2018/10739)

Informació pública de la modificació puntual D-10 d'adaptació de l'article 178 de les normes urbanístiques del Pla general d'ordenació urbana a la LOTUP
--------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10554


Data del document
:   15-11-2018

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de la modificació puntual D-10 d'adaptació de l'article 178 de les normes urbanístiques del Pla general d'ordenació urbana a la LOTUP [2018/10604]  
El regidor delegat d'Ordenació i Protecció del Territori, Bernardo Moll Ivars, per ser l'òrgan competent per delegació de l'alcalde, César Sánchez Pérez, en virtut del Decret d'Alcaldia número 3714/2014, de data 13 de novembre de 2017, ha dictat la Resolució número 635773841, de data 9 de novembre de 2018, en virtut de la qual disposa:  
  
  
Primer. Procedir a l'exposició pública de la modificació puntual D-10 d'adaptació de l'article 178 de les normes urbanístiques del Pla general d'ordenació urbana a la LOTUP, amb la redacció que en fan els arquitectes municipals el dia 30 d'octubre de 2018, en la qual s'han introduït les determinacions assenyalades tant en l'informe ambiental i territorial estratègic com en l'estudi d'integració paisatgística abans esmentats, per un període de 45 dies, durant el qual es podrà consultar i presentar totes les al·legacions que s'estimen oportunes.  
  
Segon. A aquest efecte, publicar edicte d'exposició pública en el Diari Oficial de la Generalitat Valenciana, en premsa escrita de gran difusió, i en la pàgina web municipal, on s'indicarà l'adreça electrònica per a la seua consulta, i posar d'igual manera a la disposició del públic la documentació completa en les mateixes oficines de l'Ajuntament.  
  
Tercer. Sol·licitar informe, mitjançant la seua remissió al Servei Territorial de la Conselleria d'Habitatge, Obres Públiques i Vertebració de Territori d'Alacant, del Servei d'Infraestructura Verda i Paisatge, així com a la Direcció General de Cultura i Patrimoni, tal com s'estableix en l'Acord de la Comissió d'Avaluació Ambiental de 25 de gener de 2018.  
  
Cosa que es fa pública perquè se'n prenga coneixement.  
  
Calp, 15 de novembre de 2018.- El regidor delegat d'Ordenació i Protecció del Territori: Bernardo Moll Ivars.
Diari Oficial de la Generalitat Valenciana


Sumari del DOGV 8280, del 24-04-2018 (2018/3325)

Oferta d'ocupació pública per a l'any 2018.
-------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3325


Data del document
:   28-03-2018

Organisme emissor
:   Ajuntament de Busot

Tipus de document
:   Anunci

Anàlisi jurídica

 Descriptors 

:   * Busot
    * concurs administratiu

Oferta d'ocupació pública per a l'any 2018. [2018/3325]  
La Junta de Govern Local d'aquest ajuntament, en sessió celebrada amb caràcter ordinari el dia 20 de març de 2018, va aprovar l'oferta d'ocupació pública per a l'any 2018 la part resolutiva de la qual literalment diu el següent:  
  
«Primer. Aprovar l'oferta d'ocupació pública d'aquest ajuntament per a l'any 2018, que conté els llocs de treball següents:  
  
Personal funcionari de carrera:  
  
Grup Denominació Escala Subescala Classe Nombre vacants  
C1 Agent de  
policia local Administració especial Serveis  
especials Agent 1  
C2 Agent  
informador Administració especial Serveis  
especials Agent  
informador 1 (\*)  
C2 Jardiner/a  
 Administració  
general Subaltern Jardiner 1 (\*)  
  
  
(\*) Promoció interna.  
  
Segon. Que es publique aquest acord en el tauler d'anuncis de la corporació i en el Diari Oficial de la Generalitat Valenciana.»  
  
Cosa que es fa pública perquè se'n prenga coneixement.  
  
Busot, 28 de març de 2018.- L'alcalde president: Alejandro Morant Climent.
Diari Oficial de la Generalitat Valenciana


Sumari del DOGV 8283, del 27-04-2018 (2018/3225)

Notificació de la sentència dictada en el procediment de família número 274/2017.
---------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3225


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment de família número 274/2017. [2018/3225]  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquest edicte faig saber que en aquest jutjat se segueixen les actuacions ja indicades, promogudes per Nezda El Addouti Riyani contra Omar Bourraman, en les quals s'ha dictat una resolució que no ha pogut notificar-se a la part demandada atés que es desconeix el seu parador i el contingut íntegre del qual es troba a la seua disposició en la secretaria d'aquest òrgan jurisdiccional.  
I perquè servisca de notificació la Sentència número 31/2018 en forma al referit demandat, significant-li que contra la sentència que li afecta pot interposar-se un recurs d'apel·lació en termini de vint dies, davant d'aquest jutjat per a l'Audiència Provincial, expedisc aquest edicte.  
  
Vinaròs, 28 de març de 2018.- El lletrat de l'Administració de justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 8273, del 13-04-2018 (2018/2860)

Notificació de la sentència dictada en el procediment ordinari número 1835/2016.
--------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2860


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1835/2016.  
 [2018/2860]  
Procediment: assumpte civil 1835/2016.  
De: Yasira Ferrer Llop.  
Procuradora: Mª Jesús Margarit Pelaz.  
Contra: Allen Ifeanyi Anigbogu.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, faig saber que en el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda formulada per la procuradora senyora Margarit Pelaz, en nom i representació de Yasira Ferrer Llop contra Allen Ifeany Anigbogu i eleve a definitives les mesures provisionals acordades per la Interlocutòria de 2 de juny de 2017, que s'han transcrit en el fet provat segon d'aquesta sentència.  
Tot això sense realitzar expressa imposició a costes a cap litigant.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat i no es podrà admetre a tràmit el recurs si no s'ha constituït el dipòsit.  
  
Així, aquesta és la meua sentència, que pronuncie, mane i firme. El jutge.»  
  
Atés que es desconeix el domicili o residència actuals de la part demandada, per la Sentència de 15 de gener de 2018, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana per a portar a efecte la diligència de notificació de la sentència a la part demandada, Allen Ifeanyi Anigbogu.  
  
Castelló de la Plana, 15 de gener de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8399, del 08-10-2018 (2018/9320)

DECRET 172/2018, de 5 d'octubre, del Consell, pel qual concedeix la Distinció de la Generalitat al Mèrit Empresarial i Social a l'Associació d'Empresàries i Professionals de València.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9320


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 172/2018, de 5 d'octubre, del Consell, pel qual concedeix la Distinció de la Generalitat al Mèrit Empresarial i Social a l'Associació d'Empresàries i Professionals de València. [2018/9320]  
El Decret 131/2016, de 7 d'octubre, del Consell, va crear la Distinció de la Generalitat al Mèrit Empresarial i Social per a reconéixer la labor i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
L'Associació d'Empresàries i Professionals de València (EVAP/BPW València) és una entitat formada per més de tres-centes dones empresàries i professionals de tots els sectors de l'àmbit econòmic valencià, i forma part del Business Professional Women (BPW), l'organització de dones empresàries més antiga del món, present en més de cent països.  
L'Associació es va constituir amb la finalitat de fer visibles les dones dins del món empresarial i professional, participar en els àmbits de decisió, defensar els seus drets i mostrar a la societat les desigualtats existents. Des de la seua fundació l'any 2002, EVAP/BPW s'ha convertit en un referent del món empresarial valencià.  
Per això, com a reconeixement a la seua labor per la promoció d'una societat més igualitària i la lluita contra qualsevol discriminació per raó de gènere, i pel foment del lideratge, la responsabilitat i la solidaritat de les dones empresàries i professionals, amb la deliberació prèvia del Consell, en la reunió de 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Empresarial i Social a l'Associació d'Empresàries i Professionals de València.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8244, del 28-02-2018 (2018/1477)

Informació pública del nou text refós del Pla general.
------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1477


Data del document
:   13-02-2018

Organisme emissor
:   Ajuntament de Tuéjar

Tipus de document
:   Anunci

Descriptors 

:   * Tuéjar
    * pla d'urbanisme
    * administració local

Informació pública del nou text refós del Pla general. [2018/1477]  
El Ple de l'Ajuntament, en sessió extraordinària celebrada el dia 1 de febrer de 2018, va aprovar l'exposició al públic; d'acord amb el que disposa l'article 53.5 de la Llei 5/2014, de 25 juliol, de la Generalitat, d'ordenació del territori, urbanisme i paisatge de la Comunitat Valenciana, pel qual se sotmet a informació pública, pel termini de 20 dies comptats a partir de la inserció del present edicte en el Diari Oficial de la Generalitat Valenciana, durant els quals els interessats legítims i les administracions públiques afectades podran examinar l'expedient i presentar les reclamacions que estimen oportunes.  
  
Tuéjar, 13 de febrer de 2018.- L'alcalde president: Francisco Javier Oltra Martínez.
Diari Oficial de la Generalitat Valenciana


Sumari del DOGV 8336, del 11-07-2018 (2018/6724)

Formalització del contracte número CNMY17/SG35S/75. Obres d'instal·lació de protecció contra incendis i extinció de l'arxiu de la seu central de la Conselleria d'Educació, Investigació, Cultura i Esport.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8336

Data del DOGV
:   11-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/6724


Data del document
:   04-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres
    * adjudicació de contracte administratiu

Formalització del contracte número CNMY17/SG35S/75. Obres d'instal·lació de protecció contra incendis i extinció de l'arxiu de la seu central de la Conselleria d'Educació, Investigació, Cultura i Esport. [2018/6724]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.   
c) Número d'expedient: CNMY17/SG35S/75.  
  
2. Objecte del contracte  
a) Tipus de contracte: obres.  
b) Descripció de l'objecte: obres d'instal·lació de protecció contra incendis i extinció de l'arxiu de la seu central de la Conselleria d'Educació, Investigació, Cultura i Esport.  
c) Lots: -  
d) Publicació: DOGV núm. 8209 de 10 de gener de 2018.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: únic criteri.  
  
4. Pressupost de licitació  
255.537,43 euros.  
  
5. Formalització  
a) Data: 13 de juny de 2018.  
b) Contractista: Imesapi, SA.  
c) Nacionalitat: espanyola.   
d) Import d'adjudicació: 209.259,60 euros, IVA exclòs.  
  
València, 4 de juliol de 2018.- El conseller d'Educació, Investigació, Cultura i Esport, p. d (R 26.10.2016; DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8335, del 10-07-2018 (2018/6415)

Notificació de la sentència dictada en el procediment ordinari número 1135/2015.
--------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6415


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 1135/2015. [2018/6415]  
Procediment ordinari número 1135/2015.  
De: Comunitat de Propietaris d'Avinguda Burjassot, número 135.  
Procuradora: Silvia García García.  
Contra: Cajas Rurales Unidas Sociedad Cooperativa de Crédito, Sukhdeepd Singh i Harpip Singh.  
Procuradora: Silvia López Monzó.  
En les actuacions de procediment ordinari número 1135/2015 seguides a instàncies de la Comunitat de Propietaris d'Avinguda Burjassot, número 135, contra Cajas Rurales Unidas Sociedad Cooperativa de Crédito, Sukhdeepd Singh i Harpip Singh, s??ha dictat la sentència que té l??encapçalament i la dispositiva, literalment, com segueix:  
  
«Sentència número 119/2018  
València, 11 de maig de 2018.  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist aquestes actuacions de procediment ordinari número 1135/2015, seguides a instàncies de la procuradora Silvia García García, en nom i representació de comunitat de propietaris d'Avinguda Burjassot, número 135 contra Cajas Rurales Unidas Sociedad Cooperativa de Crédito, representada per la procuradora dels tribunals Silvia López Monzó, Sukhdeepd Singh i Harpip Singh, sobre reclamació de despeses LPH i declaració de preferència de crèdit les actuacions de la qual diuen així,  
  
Dispositiva  
Estime la demanda interposada en nom de la comunitat de propietaris d'Avinguda Burjassot, número 135 de València, condemne a Sukhdeep Singh i a Harpin Singh a pagar a l'actora la quantitat de 41330 euros, declare la preferència del crèdit de la comunitat respecte de la hipoteca constituïda a favor de Cajas Rurales Unidas Sociedad Cooperativa de Crédito, que grava la porta 7 de l'Avinguda Burjassot número 135 de València per import de 41253 euros, corresponents a les tres últimes anualitats i a l'anualitat en curs; amb imposició a costa a Sukhdeep Singh i a Harpip Singh; i sense efectuar imposició a Cajas Rurales Unidas Sociedad Cooperativa de Crédito.  
Mode d??impugnació: mitjançant un recurs d??apel·lació davant de l'Audiència Provincial de València (art. 455, LECn). Així, aquesta és la meua sentència, que pronuncie, mane i firme.»  
  
Atés que Sukhdeepd Sing i Harpip Singh es troben en parador ignorat, expedisc aquest edicte a fi que li valga de notificació de forma deguda.  
  
València, 11 de maig de 2018.- La lletrada d'Administració de justícia: Mª Alfonso Seijas Rodríguez.
Diari Oficial de la Generalitat Valenciana


Sumari del DOGV 8444, del 14-12-2018 (2018/11362)

Notificació de la sentència dictada en el judici verbal número 1092/2016.
-------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11984


Organisme emissor
:   Jutjat de Primera Instància Número 5 de Dénia

Tipus de document
:   Anunci

Notificació de la sentència dictada en el judici verbal número 1092/2016. [2018/11058]  
En el procediment judici verbal número 1092/2016 seguit a instàncies de Juan Ruano Ruiz i Tomasa Vicente Rodríguez contra Vitaly Prots i Olena Beskrovna s'ha dictat sentència, el tenor de la qual és el següent:  
«Estime la demanda interposada per Juan Ruano Ruiz i Tomasa Vicente Rodríguez representada pel procurador dels tribunals Alberto Docón Castaño i assistits de lletrat Javier Llopis Cartagena contra Olena Beskrovna declarada en rebel·lia, declare que la demandada deu a l'actora la suma reclamada i condemne en conseqüència Olena Beskrovna a pagar a l'actora la suma de 777,14 euros en concepte de principal més els interessos legals reportats des del dia d'interposició de la demanda, així com al pagament a costes processals reportades.   
  
Aquesta resolució és ferma i contra aquesta no es pot interposar recurs.  
Així, aquesta és la meua sentència, que pronuncie, mane i firme.»  
Part dispositiva  
Es rectifica la sentència de 9 de febrer de 2017, en el sentit que on s'expressa «condemnant en conseqüència Olena Beskrovna», quan en realitat s'haguera d'haver expressat «condemnant en conseqüència Olena Beskrovna i Vitaly Prots».  
Aquesta resolució és ferma i contra aquesta no es pot interposar cap recurs (art. 267.8 de la LOPJ, segons redacció per LO 1/2009, 3 de novembre).  
Ho dispose i firme el jutge. En done fe. Signatura del magistrat jutge. Signatura del lletrat de l'Administració de justícia.»  
Atés que el demandat, Vitaly Prots i Olena Beskrovna, es troben en parador ignorat, expedisc aquest edicte a fi que servisca de notificació de forma deguda.  
  
Dénia, 18 de juny de 2018.- La lletrada de l'Administració de justícia: Paloma Viñas Tormo.
Diari Oficial de la Generalitat Valenciana


Sumari del DOGV 8204, del 03-01-2018 (2017/11155)

Informació pública de l'acord de suspensió preventiva de l'atorgament de llicències urbanístiques.
--------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11150


Data del document
:   30-11-2017

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * pla d'urbanisme
    * administració local

Informació pública de l'acord de suspensió preventiva de l'atorgament de llicències urbanístiques. [2017/11705]  
El Ple de l'Ajuntament va acordar en sessió celebrada el 29 de novembre de 2017 suspendre preventivament l'atorgament de llicències urbanístiques de:  
  
Nova planta, ampliació i/o substitució.  
Demolició, excepte les que suposen situació de ruïna imminent.  
Intervencions en façanes, excepte aquelles que presenten el caràcter historicotradicional de l'àmbit definit en el Catàleg de béns i espais protegits del municipi com a nucli històric tradicional (NHT, fitxa CO-1).  
  
La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de normativa urbanística especial de protecció.  
Cosa que es publica en compliment del que preveu l'article 64 de la Llei Valenciana 5/2014, d'ordenació del territori, urbanisme i paisatge (LOTUP).  
Aquesta informació es publica igualment en la pàgina web de l'Ajuntament www.raspeig.org.  
  
Sant Vicent del Raspeig, 30 de novembre de 2017.- La regidora delegada d'Urbanisme: Mariló Jordá Pérez.
Diari Oficial de la Generalitat Valenciana


Sumari del DOGV 8220, del 25-01-2018 (2017/11554)

Notificació de la sentència dictada en el procediment ordinari número 30/2015.
------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11651


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 30/2015. [2017/11455]  
En aquest procediment seguit a instàncies de Groupama Ibérica Seguros y Reaseguros, SA, contra Azize Fergains s'ha dictat una sentència que té la dispositiva següent:  
  
«Dispositiva  
Estime íntegrament la demanda formulada per Groupama Ibérica Seguros y Reaseguros, SA, contra Azize Fergainz, i condemne Azize Fergainz a pagar a l'actora la quantia de set mil cinc-cents noranta-cinc euros i deu cèntims (7.595,10 euros), més els interessos legals. Tot això amb la corresponent condemna al demandat a les costes d'aquest procediment.  
Comuniqueu aquesta resolució a les parts, fent-los saber que no és ferma i que s'hi pot interposar un recurs d'apel·lació en el termini de 20 dies davant d'aquest jutjat, que haurà de resoldre l'Audiència Provincial d'Alacant, segons el que disposen els articles 455 i següents de la Llei d'enjudiciament civil.  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada pel jutge o la jutgessa que la va dictar, mentre celebrava audiència pública el mateix dia de la data; com a lletrada de l'Administració de justícia, en done fe.  
Sant Vicent del Raspeig, 4 d'octubre de 2016.  
I atés que el demandat, Azize Fergainz, es troba en parador ignorat, expedisc aquest edicte a fi que li valga de notificació de forma deguda.  
  
  
Sant Vicent del Raspeig, 28 de novembre de 2017.- La lletrada de l'Administració de justícia: Blanca C. Martínez Serrano.